cyanic-selkie/wikianc huggingface dataset:
Lenin
Homenaxes
A cidade natal de Aleksandr Kerenskii e Lenin, Simbirsk, segue a chamarse oficialmente hoxe en día Ulyanovsk, na honra do nome de pía de Lenin, así como o óblast que segue a ser o Óblast de Ulyanovsk. Gyumri, en Armenia, chamouse Leninakan de 1924 a 1990 e Khujand en Taxiquistán Leninabad dende 1936 até 1991. Outras moitas cidades tiveron ou conservan o seu nome na súa honra en países como Rusia, Acerbaixán, Ucraína, Casaquistán ou Uzbekistán. Tamén é posible atopar rúas co seu nome en países como Alemaña, o Brasil, España, Francia, Italia ou o Reino Unido.
No espazo, o asteroide 852 Wladilena recibe o seu nome na honra do líder ruso.
Lista de rexións hititas
Rexións hititas históricas
Harhasuwanta: Panfilia, sur de Anatolia.
Terra Alta Hitita: Norte de Anatolia.
Capilaria
Fungos asociados
O fungo Hyalopsora adianti-capilli-veneris parasita as frondes da capilaria; no envés das frondes óllanse unhas bóchegas alaranxadas que corresponden ao fungo.
All-Ireland League
Os clubs da provincia de Munster dominaron historicamente esta competición, principalmente da man dos equipos de Limerick con 13 de 19 títulos.
Historia
Na tempada inaugural a liga non estaba patrocinada, mais durante seis anos foi patrocinada por Insurance Corporation, e dende 1998 por Allied Irish Banks. Por motivos de patrocinio actualmente é denominada AIB League.
O Tarabelo, Sada, Sada
O Tarabelo é un lugar da parroquia de Sada no concello coruñés de Sada, na comarca da Coruña. Segundo o IGE, en 2011 tiña 165 habitantes (86 homes e 79 mulleres).
All-Ireland League
Campións por ano da Division Two
1998 Galwegians
Campións por ano da Division Trhee
1998 Portadown
Sankt Gallen
Cultura
miniatura|dereita|200px|O interior da abadía de Sankt Gallen constitúe un dos máis importantes monumentos [[barrocos de Suíza.]]
Illas ultramarinas dos Estados Unidos
Aeroportos
Outros aeroportos foron:
Ascomicetos
Reprodución asexual
miniatura|115px|Ascos de Hypocrea virens con oito bicélulas de ascosporas.
Caxade (grupo)
Foi nomeado aos Premios Mestre Mateo, foi considerado Mellor Artista 2013 nos XIII Premios Opinión e gañou o Certame Música Xove.
Ascomicetos
Micorrizas e fungos endofitos
Os endofitos moran dentro das plantas, especialmente nos talos e follas, mais xeralmente non danan o hóspede. Aínda non se coñece ben a natureza exacta desta relación mais semella que esta asociación confire unha maior resistencia contra os insectos, os nematodos e as bacterias; tamén é posíbel que contribúa á produción de alcaloides tóxicos usados polas plantas na súa defensa contra os herbívoros.
Juan Serafín Méndez González
Traxectoria
Na tempada 1979–80 foi xogador do Deportivo da Coruña, en Segunda División, participando en 26 encontros co club coruñés e sen lograr evitar o descenso do equipo a Terceira División. Na tempada 1981–82 xogou no Recreativo de Huelva, club no que participou en 6 partidos.
Interpol (grupo musical)
Interpol é unha banda estadounidense de indie rock procedente de Manhattan, Nova York. Fundada no ano 1997, orixinalmente estaba composta por Paul Banks (voz, guitarra), Carlos Dengler (baixo, teclados), Greg Drudy (batería, percusión) e Daniel Kessler (voz, guitarra). Drudy deixou a banda no ano 2000 e foi substituído por Sam Fogarino. No 2010, pouco despois de gravar o seu cuarto álbum, Interpol, Dengler abandonou o grupo para dedicarse a proxectos persoais, con Banks facendose tamén cargo das tarefas de baixista en vez de contratar un novo.
Regreso a Matador
Durante a xira de presentación de Interpol, a banda achegouse por vez primeira a Galiza o día 1 de outubro, realizando un concerto na sala Capitol de Santiago de Compostela enmarcado no ciclo Xacobeo Importa.
Campionato Mundial de Fórmula 1 de 1995
Resumo
A tempada de F1 1995 ofreceu varios accidentes espectaculares, entre eles sete Grandes Premios afectados pola choiva e 4 Grandes Premios con bandeira vermella na primeira volta da carreira.
A tempada destacou pola rivalidade entre Schumacher e Hill, con Schumacher gañando nove carreiras e Hill catro carreiras. Os pilotos de Benetton e Williams dominaron a tempada, logrando a vitoria en todas as carreiras agás unha gañada por Jean Alesi nun Ferrari. Durante a tempada, Ferrari demostrou ser moi competitivo na maioría das carreiras, pero a mala sorte e algúns problemas de confiabilidade evitaron que ambos pilotos gañasen máis dunha carreira. Ferrari tamén impresionou ao asinar ao dobre campión Schumacher para a tempada de. Jean Alesi, Johnny Herbert (Benetton Renault) e David Coulthard (Williams Renault) gañaron as súas primeiras carreiras na F1.
Aire (Pontevedra)
Primeira etapa
Ten as mesmas características das súas contemporáneas. Destaca a sección Fungueirazos, con ruxerruxes e críticas á competencia. A súa primeira etapa finalizou o 24 de febreiro de 1930.
Segunda etapa
Iniciou unha segunda etapa en novembro de 1934. O redactor xefe era Segismundo Blanco Cuesta (que asinaba como Don Verdades) e tiña como correspondente na Coruña a José Saturnino Mejuto Iglesias. Destaca a sección Futbolerías. O aumento das fotografías e o paso dun afeccionado deportivo selecto e culto a un máis amplo e heteroxéneo fixeron aparecer textos menos recargados e rimbombantes. Mantivo rivalidade co semanario vigués Sprint e co coruñés Hércules. Cesou definitivamente a súa publicación o 27 de maio de 1935.
Illas do Exeo
Viaxe dos argonautas
Durante a expedición dos argonautas en busca do vélaro de ouro, os argonautas tiveron que atravesar o Mar Exeo. No seu traxecto, estiveron na illa de Lemnos, que atoparon habitada só por mulleres, pois estas mataran a todos os homes. Os argonautas permaneceron en Lemnos durante un tempo que se uniron coas lemnias e tiveron numerosa descendencia.
Alejandro Álvarez Rodríguez
Alejandro Álvarez Rodríguez, nado en Xinzo de Limia en 1890 e finado no mesmo concello o 31 de decembro de 1974, foi un xornalista galego.
Hadj Abderrahmane
Traxectoria
É coñecido por interpretar o Inspector Tahar xunto co seu compañeiro Yahia Ben Mabrouk na serie de filmes de comedia L'Inspecteur mène l'enquête a finais dos anos sesenta e comezos dos setenta.
Porto de Pasaia
No País Vasco, onde só hai dous portos de interese xeral, áchase no segundo posto por detrás do de Bilbao. Trátase por tanto dun porto relativamente pequeno, pero que ten un importante peso na economía guipuscoana.
Niobio
Óxidos e sulfuros
Existen materiais recubertos dunha fina capa de pentóxido de niobio producidos por procesos de deposición química de vapor ou deposición de capas atómicas, en cada un dos casos mediante a descomposición térmica de etóxido de niobio(V) por riba dos 350 °C (623 K).
Voo 193 de National Airlines
O voo 193 de National Airlines era un Boeing 727-235, con rexisto N4744, que realizaba un servizo entre Miami e Pensacola, con escalas en Melbourne, Tampa, Nova Orleáns e Mobile. Na noite do 8 de maio de 1978, en condición de pouca visibilidade pola néboa, o avión esnafrouse durante o descenso ao aeroporto rexional de Pensacola impactando contra o mar na baía de Escambia Bay e afundíndose a unha profundidade de 3,7 metros.
Lirio
Variedades e cultivo
A variedade de xardín máis común é o Iris germanica. As diferentes formas bravas e híbridos naturais de Iris pallida e Iris variegata forman o piar da meirande parte dos híbridos barbados modernos. Os lirios medianos (intermedios, miniatura altos etc.) derivan de cruzamentos entre as variedades altas e ananas. Outros tipos de lirios comúns de xardín son I. siberica e os seus híbridos (lirios siberianos) e I ensata e os seus híbridos (lirios xaponeses).
Murder in the First
Murder in the First é un filme estadounidense dirixido por Marc Rocco que foi estreado en 1995. Conta a historia real dun preso chamado Henri Young (interpretado por Kevin Bacon) que é levado a xuízo por asasinato en primeiro grao. Tamén está protagonizado por Christian Slater e Gary Oldman.
Lirio
Listaxe xeral de especies
O xénero Iris inclúe as especies a seguir: miniatura|Iris japonica. miniatura|Iris versicolor miniatura|Iris reticulata
Stans
Stans é unha comuna suíza, capital do cantón de Nidwalden, localizada no centro do cantón. Limita ao norte con Stansstad, ao leste con Ennetbürgen, Buochs e Oberdorf, ao sur con Dallenwil, e ao oeste con Ennetmoos.
Franck Songo'o
Franck Steve Songo'o, nado en Yaoundé o 14 de maio de 1987, é un exfutbolista camerunés. Xogaba de centrocampista e dianteiro e desenvolveu a súa carreira principalmente en España e Inglaterra. Foi internacional coa selección do Camerún.
Ekpe Udoh
NBA
O 3 de setembro de 2014, Udoh asinou cos Los Angeles Clippers.
Carl Lampert
Traxectoria
A súa visión crítica contra o totalitarismo, o racismo e o belicismo nazis eran coñecidas, polo que foi arrestado en varias ocasións e enviado en 1940 ao campo de concentración de Dachau en Baviera por presunta actividade contra o Reich. Sufriu malos tratos e torturas. Estivo tamén no campo de concentración de Stettin.
Sarnen
Xeografía
Fan parte do territorio comunal as localidades de: Bitzighofen, Glaubenberg-Langis, Kägiswil, Kirchhofen, Oberwilen, Ramersberg, Stalden e Wilen.
Porto de Palma
É un dos primeiros do mar Mediterráneo en número de cruceiros turísticos e un referente internacional en canto á reparación de embarcacións. Nel a Autoridade Portuaria de Baleares presta servizos de amarre, practicaxe, remolque, recepción de residuos, estiba e desestiba e servizo á pasaxe.
Porto de Santander
miniatura|300px|Vista xeral do porto. O porto de Santander é un porto da cidade de Santander, en Cantabria, situado na baía de Santander, no mar Cantábrico. Está xestionado pola Autoridade Portuaria de Santander e é capitanía da provincia marítima de Santander.
Lista de edificios máis altos de Tampa
Cronoloxía dos edificios máis altos
Esta lista contén todos os rañaceos que foron nalgún momento os máis altos de Tampa.
Pedanía
En España é unha entidade local menor dependente dun municipio que pode gozar ou non de maior ou menor autonomía con respecto deste. En toda España existen máis de 3.000 entidades locais menores. Reciben o nome oficial de pedanías na Rexión de Murcia e na Comunidade Valenciana.
Isocitrato deshidroxenase
IDH dependentes do NADP+
Estes isoencimas dependentes do NADP+ funcionan como homodímeros:
IDH dependentes do NAD+
O isoencima IDH3 é un heterotetrámero que está composto por dúas subunidades alfa, unha beta, e unha gamma:
Pasos
O paso 3 é a saturación do dobre enlace alfa-beta entre os carbonos 2 e 3. Neste paso da reacción, a lisina desprotona o oxíxeno do carbono alfa e o par solitario de electróns no oxíxeno do carbono alfa volve a formar o dobre enlace cetona e expulsa o par solitario (que formaba o dobre enlace entre os carbonos alfa e beta), captando un protón dunha tirosina próxima. Esta reacción ten como resultado a formación do alfa-cetoglutarato, NADH + H+/NADPH + H+, e CO2.
Eredivisie 2011-2012
Clasificación
Trala 24ª xornada, o AZ Alkmaar lidera a táboa clasificatoria con 49 puntos, seguido do FC Twente e do PSV Eindhoven con 48.
Mikel Antza
Mikel Albisu Iriarte, máis coñecido polo seu alcume Mikel Antza, nado en Donostia en 1961, foi un dos máximos dirixentes da banda terrorista ETA. Foi o dirixente do grupo que máis tempo estivo á fronte da organización, dende que en 1993 se fixo cargo da súa dirección política ata que foi detido en 2004 en Francia xunto a outros membros de ETA, entre eles a súa parella, María Soledad Iparraguirre 'Anboto', na casa que ocupaban dende xuño de 1999 en Salies de Béarn. Antes da súa detención, Antza fora condenado en Francia en tres ocasiones en rebeldía (ausente), cada unha delas a cinco anos de cárcere.
O Naranxo, Abegondo, Abegondo
O Naranxo é un lugar da parroquia de Abegondo no concello coruñés de Abegondo na comarca da Coruña. Segundo o IGE, en 2022 tiña 12 habitantes (7 homes e 5 mulleres).
Consello Nacional suízo
O Consello Nacional (en alemán Nationalrat, en francés Conseil National, en italiano Consiglio Nazionale, en romanche Cussegl naziunal) é a cámara baixa da Asemblea Federal de Suíza. Representa ao pobo suízo.
Umbrete
Historia
En 1261 este monarca dóalle Umbrete ao cabido eclesiástico e ao arcebispo de Sevilla por 3.000 marabedís; a doazón non prospera ata ao ano 1262, cando Umbrete pasa a ser un dominio exclusivo do arcebispado. Os conflitos das zonas fronteirizas obrigan unha nova carta de repoboación en 1313.
Casanova, Biduído, Ames
Toponimia
Segundo Nicandro Ares Casanova coincide co latín: casa nova.
Niihama
Niihama (新居浜市, にいはまし, Niihama-shi) é un concello da prefectura de Ehime no Xapón. Está situada no centro-norte da rexión de Shikoku e ao leste da prefectura, na illa de Shikoku. A súa superficie é de 234,30 km² e a poboación de 122.861 habitantes (2009) e ten unha densidade de poboación de 524 h/km².
Peralada
Entre os seus monumentos destacan o castelo de Peralada, as igrexas de Sant Martí e Santa Eulàlia, o claustro de Sant Domènec e o convento do Carme. No castelo celébrase no verán o Festival Castell de Peralada, festival internacional de música clásica.
Illas Espóradas
Skópelos
miniatura|150px|Skópelos Está situada ao leste da anterior. Trátase da illa máis fértil das Espóradas setentrionais e nela abundan os bosques de piñeiros. As súas poboacións máis importantes son Agnondas, Glossa e Skópelos. A súa maior altitude é a do monte Delphi, de 680 metros.
Intervalo (matemáticas)
Notación
Nótese tamén que os intervalos poden ser infinitos se lle miramos a súa lonxitude, o espazo métrico da recta real que diferencian as estremeiras se algunha destas é - \infty ou + \infty. Neste caso os extremos trátanse como abertos.
Escaravello vermello
Sintomas de infestación
Unha palmeira pode estar infectada sen presentar vestixios aparentes visíbeis, só cunha boa inspección pormenorizada se pode eventualmente detectar a infestación.
Palmeiras afectadas
Areca catechu, Arenga pinnata, Borassus flabellifer, Caryota maxima, C. cumingii, Cocos nucifera (coqueiro), Corypha gebanga, C. elata, Elaeis guineensis, Livistona decipiens, Metroxylon sagu, Oreodoxa regia, Phoenix canariensis, P. dactylifera (datileira), P. sylvestris, Sabal umbraculifera, Trachycarpus fortunei, Washingtonia spp.. Tamén pode afectar a Agave americana, e Saccharum officinarum.
Ágora
miniatura|Restos da ágora ateniense da época romana. Unha ágora era a praza pública das cidades da Grecia antiga, que servía de mercado e nela celebrábase a asemblea de cidadáns da polis, tamén se utilizaban para festivais relixiosos, xogos atléticos, adestramento militar, representacións teatrais e para realizar actos de ostracismo. Os seus límites viñan marcados por grandes pedras, ás veces coa inscrición Eu son o límite da ágora. A máis famosa era a ágora de Atenas. Xurdiron trala caída da civilización micénica e no século VIII a.C. xa estaban totalmente consolidadas como o centro da vida pública.
Temple Grandin
Historia
A súa nai Eustacia, mesmo coa recomendación médica de internala nunha institución psiquiátrica, insiste en proporcionarlle educación formal. Nunha escola para nenos superdotados, é encoraxada polo seu profesor de Ciencias, o Dr. Carlock. Este entende o seu talento en "pensar imaxes e conéctalas", e a incentiva a proseguir a súa educación nunha universidade.
Mudhoney
Reprise (1992-1999)
Na segunda metade de 1998 a banda fixo algúns concertos, unha vez máis abrindo para Pearl Jam, e traballou na divulgación do álbum Tomorrow Hit Today. A banda realizou pequenas xira polos Estados Unidos e tamén polo Xapón e Australia. O álbum recibiu excelentes críticas nos Estados Unidos, pero Mudhoney non conseguiu recuperar o prestixio de público e crítica do tempo da Sub Pop. Despois do final da xira, a banda decidiu tomarse un novo descanso. O contrato coa Reprise foi roto, e o baixista, Matt Lukin, decidiu deixar o grupo. Mudhoney pensou en rematar a súa carreira, pero animados por Matt continúaron adiante.
Real Valladolid Club de Fútbol Promesas
Estadio
No estadio anexo, á parte de ser a sede principal dos partidos do Real Valladolid Promesas, tamén serve como campo de adestramento do Real Valladolid, ademais de albergar os partidos de todas as categorías inferiores do Real Valladolid.
Ryszard Kapuściński
Obra literaria
Ningunha das súas obras foi traducida polo de agora ao galego.
Pensamento
Definición
Os termos "pensamento" e "pensar" tamén poden utilizarse para referirse non aos procesos mentais en si, senón aos estados mentais ou sistemas de ideas provocados por estes procesos. Neste sentido, adoitan ser sinónimos do termo "crenza" e os seus cognados e poden referirse aos estados mentais que pertencen a un individuo ou son comúns entre un determinado grupo de persoas. As discusións sobre o pensamento na literatura académica a miúdo deixan implícito que sentido do termo teñen en mente.
A palabra pensamento provén do latín pensar (estimar ou comparar) e o sufixo -mento (instrumento, medio ou resultado de).
Platonismo
Segundo o platonismo, pensar é unha actividade espiritual na que se distinguen e inspeccionan as formas platónicas e as súas interrelacións. Esta actividade enténdese como unha forma de fala interior silenciosa na que a alma fala por si mesma. As formas platónicas son vistas como universais existentes nun ámbito de realidade inmutable diferente do mundo sensible. Os exemplos inclúen as formas de bondade, beleza, unidade e igualdade. Segundo este punto de vista, a dificultade de pensar consiste en ser capaz de captar as formas platónicas e distinguilas como orixinais das meras imitacións que se atopan no mundo sensorial. Isto significa, por exemplo, distinguir a beleza en si mesma das imaxes derivadas da beleza. Un problema para este punto de vista é explicar como os seres humanos poden aprender e pensar sobre as formas platónicas que pertencen a un ámbito de realidade diferente. O propio Platón trata de resolver este problema a través da súa teoría do recordo, segundo a cal a alma xa estivo antes en contacto coas formas platónicas e, por tanto, é capaz de lembrar como son. Pero esta explicación depende de varias suposicións xeralmente non aceptadas no pensamento contemporáneo.
Compoñentes do pensamento
O pensamento é unha operación complexa que consta de diversos compoñentes. Os máis recoñecidos son os seguintes:
Consciencia
A consciencia é a sensación de ser un suxeito e de estar esperto para poder pensar. Oponse a inconsciencia, postulada por Sigmund Freud. Intervén no pensamento como o centro ordenador de todos os outros compoñentes. Inclúe a sensación de ter un corpo e de ocupar un espazo material.
Bioloxía do pensamento
miniatura|250px|Imaxe dun [[cerebro por resonancia magnética funcional. Amosa as rexións da activación nunha comparación entre unha tarefa que implica un complexo movemento de estímulo visual e o estado de repouso (ollando unha pantalla en negro). As activacións (amarelo-vermello) amósanse (como é típico) nun contexto baseado na media de imaxes estruturais dos suxeitos no experimento.]] Bioloxicamente, o pensamento humano recae no cerebro; é no cerebro onde se orixina o pensamento, froito da interacción entre os millóns de neuronas que contén (aproximadamente uns 100 mil millóns), as conexións entre estas (arredor de cen billóns, 1014) e os neurotransmisores.
Psicoloxía social
O inconsciente colectivo, tamén coñecido como  subconsciente colectivo , é un termo de psicoloxía analítica, ideado por Carl Jung. É unha parte da mente inconsciente, compartida pola sociedade, un pobo, ou todos os humanos, nun sistema interconectado que é o produto de todas as experiencias comúns e contén conceptos tanto de ciencia como de relixión e moral. Mentres que  Freud non distinguía entre a psicoloxía dun "individuo" e unha "psicoloxía colectiva",  Jung distingue o inconsciente colectivo do particular. O inconsciente colectivo tamén se coñece como "un depósito das experiencias da nosa especie".
Lei de Cabrera-Duperier
Δ é a temperatura de Curie
Meiose
[[Ficheiro:MajorEventsInMeiosis variant int.svg|dereita|miniatura|300px|Procesos que ocorren durante a meiose:
Primeira división meiótica ou meiose I
Durante a meiose I os cromosomas homólogos emparéllanse, realizan a recombinación xenética intercambiando segmentos, e sepáranse, producindo dúas células haploides (con n cromosomas), polo que a meiose I denomínase división reducional (R!), xa que se reduce o número de cromosomas á metade. No caso humano as células diploides teñen 46 cromosomas (2n=46), que forman 23 pares de cromosomas homólogos. As dúas células fillas da meiose I teñen 23 cromosomas (n=23), polo que son haploides, pero cada cromosoma ten dúas cromátides, polo que o número de cromátides nelas é en total 46.
Banff, Alberta
Xeografía
A vila está situada moi cerca do monte Buffalo, que recibe o seu nome debido á súa forma, que recorda á silueta de perfil dun bisonte. Na actualidade esta elevación é chamada monte Túnel (Tunnel Mountain) porque se intentou escavar un túnel por debaixo, pero finalmente non resultou posíbel.
(307261) 2002 MS4
2002 MS4 é un obxecto trans-neptuniano (TNO). Foi descuberto no 2002 por Chad Trujillo e Michael E. Brown. Está clasificado coma cubewano polo Centro de Planetas Menores.
Regra de Ruffini
miniatura|Paolo Ruffini En matemáticas, a regra de Ruffini facilita o cálculo rápido da división de calquera polinomio entre un binomio da forma (x-r)\. Descrita por Paolo Ruffini en 1809, é un caso especial de división sintética (unha división de polinomios en que o divisor é un factor linear). O algoritmo de Horner para a división de polinomios emprega a regra de Ruffini. A regra de Ruffini permite ademais localizar as raíces dun polinomio e factorizalo en binomios da forma (x-r)\ (sendo r un número enteiro) se é coherente.
Historia
O método de Ruffini-Horner é dificilmente explotable se o polinomio posúe dúas raíces moi próximas. Ruffini non considera este problema, mais Horner propuxo un procedemento especial para estes casos. O método de Horner foi empregado polos matemáticos De Morgan e J.R. Young.
Segunda guerra macedónica
Interese de Roma polo Mediterráneo oriental
Filipo, que conseguira pasar o bloqueo e volvera ao seu reino, rexeitou o ultimato e proseguíu o seu ataque a Atenas e comezou outra compaña nos Dardanelos, cercando a cidade de Abidos, onde no outono de 200 chegou un embaixador romano cun segundo ultimato, no que lle requiría que non atacase ningunha cidade grega nin tomase territorio de Tolomeo e para mais ir a unha arbitraxe con Rodas e Pérgamo. Pero xa ao tempo forzas romanas desembarcaban en Iliria facendo a guerra inevitable pese ás protestas de Filipo declarando que non violara termo ningún da Paz de Fenice.
Regra de Ruffini
Exemplo 1
1. Escríbese e o primeiro coeficiente (2) na primeira ringleira:
Segunda guerra macedónica
A paz de Flaminio
Declarouse un armisticio e as negociacións de paz fixéronse no Val do Tempe. Filipo concordou en evacuar a totalidade de Grecia e renunciar ás súas conquistas en Tracia e Asia Menor. Os aliados de Flaminio da Liga Etolia fixeron tamén reclamacións territoriais a Macedonia pero Flaminio rexeitou discutilas. Ao se enviar o tratado a Roma, o Senado engadiu os seus propios termos: Filipo debería pagar unha indemnización de guerra e desarmar a súa mariña. No ano 196 asinouse finalmente a paz e nos Xogos Ístmicos de Corinto dese ano Flaminio proclamou a liberdade dos gregos, con gran ledicia dos presentes. Os romanos mantiveron gornicións en cidades estratéxicas que pertenceran aos romanos, como Corinto, Calcis e Demetrias e as lexións non se evacuaron totalmente ata o ano 194.
ARN polimerase III
Os xenes transcritos pola ARN polimerase III son xenes de mantemento, que se deben expresar en todo tipo de células eucariotas e na maioría das condicións ambientais. Por tanto, a regulación da transcrición da ARN polimerase III está ligada principalmente á regulación do crecemento da célula e do ciclo celular, polo que require menos proteínas regulatorias específicas que a ARN polimerase II.
Bandeira de Burkina Faso
A bandeira de Burkina Faso está formada por dúas franxas horizontais de igual ancho, de cor vermella a superior e verde a inferior, cunha estrela amarela de cinco puntas no centro da bandeira. As cores son as do pan-africanismo (que se basean nos da bandeira de Etiopía), aínda que tamén representan a revolución socialista (o vermello) e a fecundidade da terra de Burkina Faso (o verde), mentres que a estrela amarela representa a luminosa guía da revolución.
Franz Jägerstätter
Traxectoria
Foi beatificado por Bieito XVI o 26 de outubro (día nacional de Austria) de 2007.
Telefilme
O formato apareceu nos Estados Unidos a principios da década de 1960 para incentivar aos epectadores para que veran na casa unha película equivalente ás longametraxes exhibidas en salas de cinema.
Castrosante, A Pobra do Brollón
Linda ao noroeste con Santalla de Rei, ao norte con Ferreiros, ao leste con Saa, ao sur con Cereixa e A Pobra do Brollón, e ao oeste con Eixón.
Galería de imaxes do Grupo Nós
O Grupo Nós foi un colectivo de intelectuais ourensáns que lle deu á cultura galega unha altura intelectual que xamais tivera. O seu medio de expresión foi a revista Nós, editada por primeira vez o 20 de outubro de 1920 na cidade de Ourense.
Pavo (xénero)
miniatura|240px|[[Pavo muticus, macho.]] Pavo é un xénero de aves da orde dos galiformes, familia dos fasiánidos e subfamilia dos fasianinos, que inclúe dúas especies, denomonadas pavóns.
Hermann Lang
Hermann Lang (6 de abril de 1909 - 19 de outubro de 1987) foi un piloto alemán de carreiras que correu en motocicletas, en carreiras de coches de Gran Premio e coches deportivos.
Carreira de preguerra
Nado en Cannstatt, preto de Stuttgart, Baden-Württemberg, Alemaña, aos catorce anos, Hermann Lang tivo que ir a traballar para axudar á familia despois da morte do seu pai. Lang atopou un traballo como mecánico de motocicletas, ao final mercou a súa propia moto usada coa que comezou a carreira como afeccionado. Gañou a primeira carreira na que participou e pouco tempo despois decidiu competir na clase de sidecar. Con vinte e dous anos gañou o campionato alemán de subidas de montaña. A grande oportunidade de Lang produciuse cando conseguiu un traballo na fábrica Mercedes, onde formou parte do seu equipo de Grand Prix Motor Racing. Fíxose mecánico principal para o Mercedes-Benz W25. Un modelo pilotado pola estrela italiana Luigi Fagioli que deixara  Alfa Romeo para crear un poderoso equipo de fábrica fr Mercedes que tamén incluíu a Rudolf Caracciola. Despois dunha tempada moi exitosa na que Fagioli gañou tanto en Italia como no Gran Premio de España, Hermann Lang tivo a oportunidade de pilotar para o equipo Mercedes. Demostrou ser o máis capaz nas pistas de alta velocidade, logrando a súa primeira vitoria no Gran Premio de Trípoli de 1937 no circuíto do lago Mellaha en Libia que entón era a pista máis rápida do mundo. Lang dominou o evento, gañándoo durante tres anos seguidos. Ese ano gañou a súa segunda gran carreira no espectacular AVUS.
Carreira de posguerra
En 1953, Hermann Lang tivo a oportunidade de participar en carreiras de Fórmula Un pilotando para Maserati despois de que un dos seus pilotos resultase ferido. Correu en dúas probas de F1 ese ano co seu mellor resultado un quinto posto no Gran Premio de Suíza. O ano seguinte, Mercedes volveu a competir no Gran Premio e Lang volveu por outra tempada de F1 ao volante dun Mercedes W196. Pero aos 45 anos tivo unha campaña pouco exitosa que o viu substituído en varias carreiras por un dos pilotos máis novos do equipo. A súa tempada e carreira finalizaron no Gran Premio de Alemaña de 1954 en Nürburgring cando trompeou despois de dez voltas, aínda que marchaba no segundo posto diante do seu compañeiro de equipo Karl Kling. Lang recoñeceu que chegara o momento de retirarse das carreiras e volveu ao seu traballo na fábrica de Mercedes.
Trinquet del Genovés
Retransmisións televisivas
O 4 de xullo de 2008, Punt 2 vai retransmitir a primeira partida en directo trala remodelación, correspondente á segunda final da Copa Diputació de 2008, que presentaba coma novidade unha serie de reformas que buscaban mellorar a visibilidade das xogadas por televisión, así como pasar das catro cámaras habituais ás nove, algunhas delas en novas localizacións. Por un custo de arredor de 120.000 € esta remodelación incluíu:
Francisco Marto
Traxectoria
De acordo coas memorias de Lucía, Francisco era un rapaz moi dado, máis calmo, e gustábame a música, o cal mostraba habilidade no pífaro. Sendo moi independente nas opinións, era, no entanto, pacificador, e mostrábase moi respectuoso polas persoas. Conta a súa curmá que até os animais non escapaban á súa caridade.
Dixitación (técnica)
Guitarra
O polgar non aparece xa que na técnica guitarrística clásica nunca se utiliza. Cando aparece o mesmo número sobre diferentes cordas pero no mesmo traste significa que se debe executar unha cella ou media cella, dependendo de se se premen todas as cordas ou non. A indicación de cella adoita indicarse coa letra c seguida do número de traste (normalmente en números romanos) onde se executa. Se a cella é media a letra adoita ir cruzada cunha barra, ¢. En ocasións podemos atopar a letra B (do francés barré).
Para a man dereita, é dicir, a man da pulsación, a guitarra clásica tamén conta cun sistema de notación de dixitación coñecido como pima, ou menos frecuentemente pimac. Nel utilízanse unha serie de letras coas seguintes correspondencias:
Arpa
A música de arpa parécese á música de piano. Nas súas partituras hai dous pentagramas, un deles polo xeral conta cunha clave de sol para a man dereita e o outro cunha clave de fa para a man esquerda. Algunhas pezas escritas para piano pódense tocar na arpa, pero non se pode aplicar a dixitación do piano. No piano, comézase a contar polo dedo polgar até chegar ao dedo maimiño, o cal significa ir cara a notas máis agudas na man dereita e con notas máis graves na man esquerda. Mentres que na arpa é xustamente á inversa. O arpista senta coas notas agudas máis próximas ao seu corpo. A dixitación da arpa faise conforme ás seguintes correspondencias:
Vento madeira
As frautas simples, incluíndo frautas doces, así como os punteiros da gaita teñen orificios abertos que son tapados polas xemas dos dedos do intérprete. Algúns destes instrumentos, como a frauta travesa, o óboe, o clarinete e o fagot, utilizan chaves metálicas simples para estender o alcance do executante durante unha ou dúas notas e así axudar a alcanzar os orificios baixos e para facer máis doada a interpretación de bemois e sostidos. Os sistemas de chaves en instrumentos tales como as actuais frautas travesas, clarinetes ou óboes son elaborados e variables. As frautas modernas adoitan utilizar o sistema de chaves ideado por Theobald Boehm no século XIX, mentres que os clarinetes adoitan utilizar un sistema similar inventado por Hyacinthe Klosé. Outro mecanismo de chaves para clarinete é o sistema Öhler, que se utiliza sobre todo en Alemaña e Austria.
Cromosoma sexual
Determinación do sexo
Todos os organismos diploides cuxo sexo se determina por alosomas obteñen a metade dos seus alosomas de cada proxenitor. Na maioría dos mamíferos, as femias son XX e poden transmitir un dos seus cromosomas X os seus fillos e fillas; mentres que os varóns XY poden transmitir un X ás súas fillas e un Y aos seus fillos varóns (que precisamente por recibiren o Y nacen varóns). Por tanto, as femias reciben un X da súa nai e outro X do seu pai, mentres que os machos reciben un X da nai e un Y do pai. Por tanto, poden dicirse que é o espermatozoide (que pode levar X ou Y) que fecunda o óvulo o que determina o sexo dos fillos que se teñan.
Composición e evolución das secuencias
A amplificación de elementos transpoñibles, repeticións en tándem especialmente a acumulación de retrotransposóns con repeticións en tándem longas (LTR) son responsables da evolución dos cromosomas sexuais das plantas. A inserción de retrotransposóns é probablemente a maior causa da expansión do cromosoma Y e a evolución do xenoma das plantas. Os retrotransposóns contribúen á determinación de tamaños dos cromosomas sexuais e a súa proliferación varía mesmo en especies estreitamente relacionadas. As repeticións en tándem e LTR xogan un papel dominante na evolución dos cromosomas sexuais de Silene latifolia. Descubriuse unha nova familia de retroelementos chamada Athila en Arabidopsis thaliana, presente só na rexión de heterocromatina. Os retroelementos Athila están sobrerepresentados en X pero ausentes en Y, mentres que as repeticións en tándem están renriquecidas no cromosoma Y. Algunhas secuencias de cloroplastos foron tamén identificadas no cromosoma Y de S. latifolia. Silene vulgaris ten máis retroelementos nos seus cromosomas sexuais comparada con S. latifolia. Os datos de microsatélites mostran que non hai diferenzas significativas entre os microsatélites dos cromosomas X e Y nas especies de Silene. Isto indica que os microsatélites non participan na evolución do cromosoma Y. A porción do cromosoma Y que nunca se recombina co cromosoma X sofre redución da selección. Esta selección reducida leva á inserción de elementos transpoñibles e a acumulación de mutacións deletéreas. O Y faise máis grande que o X debido á inserción de retroelementos ou máis pequeno debido á deleción de material xenético. O xénero Humulus tamén se ten usado como modelo para o estudo da evolución dos cromosomas sexuais. Baseándose na distribución da topoloxía filoxenética hai tres rexións nos cromosomas sexuais. Unha rexión que parou de recombinar no devanceiro de H. lupulus, outra que parou de recombinar no H. lupulus moderno e a terceira rexión chamada rexión pseudoautosómica. H. lupulus é un caso raro en plantas no que o Y é máis pequeno que o X, mentres que a súa planta antecesora ten o mesmo tamaño en ambos os cromosomas. Esta diferenza de tamaños debería ser orixinada por deleción de material xenético en Y pero aquí non é o caso. Isto débese a dinámicas complexas como que o tamaño maior do X que do Y pode deberse a duplicación ou retrotransposición.
Sociedad Anónima de Fomento del Lúpulo
Historia
Fundouse en 1946 como continuación do Servicio Oficial para el Fomento del Cultivo del Lúpulo, un departamento do Ministerio de Agricultura español que fora creado en 1937 na zona sublevada. Era unha empresa de capital público que recibira a concesión do monopolio de explotación e aproveitamento do lúpulo en todo o estado.
Historia do Exipto otomán
Período turco final
No século XVIII o paxá cedeu en importancia aos beys mamelucos dous cargos, o de Sheik al-Balad e o de Amir al-Hajj, ocupados por eles, representaban o goberno real da comunidade. Non se sabe moi ben como se chegou a esta situación dado que faltan boas crónicas do período turco. En 1707 o Sheik al-Balad, Ogsim Iywaz, estaba á cabeza dunha das dúas faccións mamelucas, os Casimitas e os Ficaritas, cando estas se enfrontaron e el foi morto. O seu posto pasou para o seu fillo Ismael, que o ocupou durante dezaseis anos (mentres os paxás mudaban constantemente) e conseguiu reconciliar as dúas faccións. En 1724 foi asasinado polas maquinacións do paxá e Shirkas Bey, da facción oposta, ocupou o seu lugar. Este foi deposto e tivo que fuxir ao Alto Exipto, pero volveu cun exército. Os dous morreron (o primeiro afogado e o segundo asasinado) e o seu lugar ocupouno Othman Bey. Este tivo que fuxir de Exipto polas intrigas de dous aventureiros, Ibrahim e Rilwgn Bey.
A ocupación francesa
O consello deliberativo foi substituído polos dous diváns que crearan os turcos. Napoleón venceu outra vez as forzas de Murd Bey e Ibraihim Bey e tornou a Francia deixando o xeneral Kléber como gobernador de Exipto. A Porta, coa axuda de tropas inglesas comandadas por Sidney Smith, tentou recobrar Exipto e forzou unha convención en 1800 segundo a cal os franceses debían abandonalo. Kléber foi asasinado por un fanático e substituído polo Barón de Menou, que profesara o islam e tentara reconciliarse coa poboación musulmá excluíndo os cristiáns do diván, substituíndo os coptos e impoñéndolle un imposto aos franceses. En 1801 os ingleses desembarcaron e xunto cos turcos lograron expulsaron aos franceses.
Regreso ao control otomán
Mahommed Khosrev foi o primeiro gobernador turco de Exipto após a expusión dos franceses e esta vez os mamelucos non recuperaron o su poder. Foi preciso tamén combatelos e seguiu unha guerra civil entre os mamelucos, os turcos e os albaneses.
Centenario do Deportivo
Partido conmemorativo
O acto central da efeméride tivo lugar o día 3 de setembro co partido correspondente ao Trofeo Juan Acuña disputado en Riazor entre dúas selección de xogadores e ex xogadores do conxunto herculino. Enfrontábanse por unha banda integrantes do mítico Superdépor, que recibía dez anos despois unha merecida homenaxe, e, por outra banda, unha selección de xogadores que desde os anos 60 até o momento defenderan nalgún momento as cores branquiazuis. Nos banquiños estaban respectivamente Arsenio Iglesias e Amancio Amaro. Entre as ausencias a destacar as de Miroslav Đukić, Alfredo Santaelena ou Luis Suárez.
Hórreo tipo Mahía
Morfoloxía
O tellado é de tella cerámica curva a dúas augas con pouco beiril. Remata contra os pinches dos penais baixo as sobrepenas. Con frecuencia non leva terminais.
Feo Belcari
Traxectoria
As súas obras testemuñan un profundo celo relixioso, é autor de himnos, laudes, de traducións de obras de devoción en latín, mais sobre todo dunha Vita del beato Giovanni Colombini composta en 1449 e de varias sacre rappresentazioni (representacións sacras próximas ós misterios) como por exemplo Di Santo Giovanni Battista quando andò nel deserto, anterior a 1470 e Dell’Annunciazione di Nostra Donna escrita en 1471.
Cancioneiro Geral
Características
A obra de Resende foi publicada por primeira vez en 1516, no taller de Hermão de Campos, e está dedicada ao príncipe João, futuro João III de Portugal. Os temas revelan unha poesía de carácter palaciano, sobre o día a día na corte, alén doutras de temática relixiosa, amorosa, elexíaca, alén dalgunhas tentativas de poesía épica. Ao contrario da época trobadoresca, cando a poesía era pensada para ser cantada e bailada, os poemas do Cancioneiro son autónomos, e o ritmo é conseguido pola sonoridade das palabras e pola organización en versos e estrofas.
Ponza
Períodos grego e romano
Na antigüidade, a illa chamábase Tirrenia. A lenda di que Ponza é o que queda da illa perdida de Tirrenia. Dise que Ponza estaba conectada ao continente por unha estreita franxa de terra, que se afundiu no mar coa maior parte da illa. O mesmo fenómeno ocorreu en Capri. Segundo a lenda, houbo unha gran cidade na antiga illa e avances arqueolóxicos recentes mostran que isto pode ser certo. Por exemplo, descubriuse que o chan do porto de Pozzuoli afundiuse e rexurdiu varias veces nos últimos 5.000 anos, revelando templos romanos afundidos.
Administración e vilas
A illa de Ponza forma con Zannone (deshabitada), Palmarola (habitada só no verán) e Gavi (habitada por unhas poucas persoas no verán) a Comuna de Ponza (9´87 km², con 3107 habitantes).
Partido Sindicalista
Historia e características
O Partido Sindicalista tiña a maioría dos seus militantes en Cataluña, Madrid, Andalucía, Aragón e Valencia. Nas eleccións de 1936 obtivo dous deputados no seo da Fronte popular. Ao inicio da guerra civil, momento no que contaba uns 30.000 militantes, o partido organizou as súas propias milicias. Pero logo da renuncia de Pestaña por motivos de saúde a fins de 1936 o partido case deixou de actuar.
Alfama
Vistas
centro|miniatura|1000x1000px|Panorama de Alfama dende a Praza das Portas do Sol.
Jean Nouvel
Educación e familia
Cando Nouvel suspendeu o exame de entrada na École des Beaux-Arts de Bordeos, mudouse a París onde gañou o primeiro premio para estudar na École nationale supérieure des Beaux-Arts. Dende o 1967 até o 1970, finánciase como asistente dos arquitectos Claude Parent e Paul Virilio, o cal tan só un ano despois, faino project manager ao cargo da construción dun gran bloque de apartamentos.
Deva Victrix
Fundación
Cando fracasaron as negociacións entre o Imperio e os brigantes, unha tribo celta que ocupaba gran parte do Norte de Inglaterra, os romanos decidiron que a mellor forma de pacificar estes territorios era conquistalos. As campañas que lideraron os comandantes romanos Frontino e Agrícola saldáronse coa toma do norte da illa. Esta expansión —efectiva durante o reinado do emperador Vespasiano— revelou a necesidade de edificar unha nova base militar situada nas inmediacións da nova fronteira. O territorio de Chester constituía un lugar ideal para emprazar unha fortaleza; tiña acceso ao mar a través do Dee e dividía os territorios de brigantes e ordovicos. A Legio II Adiutrix iniciou a construción dunha fortaleza de lexionarios a mediados da década do ano 70.
Legio XX Valeria Victrix
A principios do século III ordenouse a reconstrución de Deva por mor da campaña expansionista á conta das tribos bárbaras durante o reinado de Septimio Severo; esta vez empregáronse 309 181 toneladas métricas de pedra. Os escritores cristiáns Xildas e Beda afirman que os mártires Xullo e Aarón foron asasinados na «cidade das lexións». No entanto, os historiadores relacionan esta «cidade» con Isca Augusta (Caerleon). Un século despois ordenouse o regreso de parte dos soldados que conformaban a lexión e a gornición acantonadas en Deva; esta decisión respondía á política imperial á que estiveron suxeitas o resto das forzas do Imperio.
Celbridge
Celbridge en inglés ou Cill Droichid en irlandés, é unha vila próxima ao río Liffey, na provincia de Leinster, no Condado de Kildare, Irlanda. Está situado a 22 quilómetros de Dublín, e ten unha poboación aproximada de 20,000 habitantes.
Lugares de interese
"Connolly's Folly" ou "The Obelisk" (o obelisco) é unha estrutura obelística achegada a Castletown House, construída en 1739. Mide 42 metros de alto e está decorada con formas de piedra.
Comisión Numismática dos Estados da República Federal de Alemaña
Organización
As sociedades numismáticas (Sociedade Numismática Alemá e Sociedade de Historia Monetaria Internacional) e a asociacións dos distribuidores de moedas están tamén representadas, do mesmo xeito que outros grupos de interese, con carácter consultivo.
Premio Walter-Hävernick
Nese contexto, a Comisión creou en 2012 o Premio Walter-Hävernick, dotado con 2.000 euros e destinado a científicos menores de 35 anos autores de teses exemplares ou outros traballos monográficos sobre calquera área da numismática, escritos en alemán, en inglés ou en francés. Á parte da dotación económica, os gañadores tamén reciben unha medalla creada en 2015 polo medallista Carsten Theumer.
Chaira
Localización
Nun val, as chairas poden estar delimitadas por dous lados ou, noutros casos, estar rodeadas, total ou parcialmente, por un anel de outeiros, montañas ou acantilados. Nas rexións onde hai máis dunha chaira, estas adoitan estaren conectadas por un paso ou unha brecha. A súa formación puido deberse a lava, cursos de auga ou xeo que foron fluíndo desde montañas, ou por erosión dò vento.
Enrique Blein
Traxectoria
Fillo de Primitivo Blein Costas, que tamén foi alcalde, e comerciante en Vigo, foi o primeiro alcalde de Vigo da II República, pero foi destituído en setembro de 1931. En xaneiro de 1936 foi elixido presidente da agrupación de Izquierda Republicana de Vigo e en febreiro foi reposto como concelleiro e elixido 1º Tenente de alcalde. Foi nomeado membro da Comisión Xestora da Deputación provincial de Pontevedra e elixido vicepresidente o 19 de marzo de 1936. Co golpe de Estado do 18 de xullo de 1936 estivo fuxido. Foi xulgado en Vigo por rebelión co resultado de declaración en rebeldía. Detido, estivo preso na Ramallosa e despois trasladado ao cárcere de Vigo. Padecía un cancro e foi hospitalizado o 30 de outubro nos pavillóns sanitarios do Hospital Municipal. Morreu de cancro de estómago en estado de semi-abandono no Hospital Municipal de Vigo o 10 de decembro de 1936. Despois da súa morte foi sancionado con 50.000 pesetas por resolución da autoridade militar e como consecuencia embargáronlle á súa muller e fillos todo o seu patrimonio.
Gradiente electroquímico
Introdución
En procesos biolóxicos, a dirección en que se move un ión por difusión ou transporte activo a través dunha membrana está determinada polo gadiente electroquímico. Nas mitocondrias e cloroplastos e nas membranas bacterianas, os gradientes de protóns utilízanse para xerar un potencial quimiosmótico que se coñece tamén como forza protón motriz. Esta enerxía potencial utilízase para a síntese de ATP por fosforilación oxidativa.
Gradiente de protóns
O gradiente de protóns pode utilizarse nas células como unha forma de almacenamento de enerxía intermedia para a produción de calor ou a rotación flaxelar bacteriana. Ademais, é unha forma interconvertible de enerxía no transporte activo, xeración de potenciais eléctricos, síntese de NADPH, e síntese/hidrólise de ATP.
Forza protón motriz
A ATP sintase F1FO é un encima de funcionamento reversible. Aproveitando esta reversibilidade, con cantidades de ATP o suficientemente grandes faise que este encima xere un gradiente de protóns transmembrana. Isto utilízano as bacterias fermentadoras (que non utilizan unha cadea de transporte de electróns, e hidrolizan o ATP para crear un gradiente de protóns) para mover os flaxelos e o transporte de nutrientes ao interior da célula.
Tamén crean gradientes protónicos as bacterias ao utilizaren a ATP sintase en sentido inverso, o que utilizan para facer moverse os seus flaxelos.
Acoirazado Jaime I
Leal a República
O 18 de xullo de 1936, o buque acoirazado Jaime I estaba fondeado na baía de Vigo, onde triunfou o alzamento. Recibiu a orde de dirixirse ao Estreito de Xibraltar, e fronte á costa portuguesa tivo lugar un motín a bordo. Os mariñeiros e os suboficiais rebeláronse contra a oficialidade do barco. O comandante da nave e o segundo de abordo toman partido polos mariñeiros. Durante uns momentos produciuse un intercambio de disparos e ao final, os mariñeiros apresaron os oficiais superviventes. A gran maioría dos buques de guerra amotináronse contra os golpistas, a frota de submarinos e os medios aeronavais tamén permaneceron leais á República.
O Jaime I recalou en Tánxer, porto onde se reuniu o groso da Escuadra republicana. Este acoirazado tomou parte en diversas operacións de bombardeo de costa con outros buques como o Cervantes, Libertad, Lepanto, Escaño, José Luís Díez, Almirante Antequera, Almirante Miranda ou o Almirante Valdés. En xullo e agosto de 1936 tomou parte nos bombardeos de La Línea, Ceuta e Alxeciras, e o 13 de agosto de 1936 recibiu o impacto dunha bomba de aviación. En setembro pasou ao Cantábrico con outros barcos para apoiar a parte republicana que quedou illada, pero despois do pouco éxito tido, o 13 de outubro recibiu a orde de regresar ao Mediterráneo e dirixirse a Cartagena, desde onde tomou parte en varios bombardeos.
En abril de 1937 encallou en Málaga, logrou zafarse e refuxiouse en Almería, onde o 21 de maio sufriu o impacto de tres bombas dos Saboya-79 da Forza Aérea Italiana que lle causaron grandes danos, polo que foi levado a Cartagena a remolque para ser reparado. O 17 de xuño, mentres era reparado en Cartagena (principal base naval da República, os nacionais tiñan Ferrol), unha misteriosa explosión interna afundiu o barco, que quedou pousado no fondo. Máis de 300 mortos e centos de feridos constitúen o balance da traxedia.
Édouard Belin
Édouard Belin, nado en Vesoul o 5 de marzo de 1876 e morto en Territet, Montreux (Suíza) o 4 de marzo de 1963, foi un inventor francés.
Serra da Faladoira
A serra da Faladoira é unha serra galega pertencente á chamada dorsal galega. Esténdese entre os concellos de Mañón e Ortigueira e pecha ao norte na depresión das Pontes. Está conformada por lousas negras xuntos con gneis "ollos de sapo", xistos cristalinos e areíscas das cales sobresaen cristas de granito e cuarcitas.